FI Euroopan unionin virallinen lehti L 31/27

KOMISSION TÄYTÄNTÖÖNPANOPÄÄTÖS (EU) 2017/197,

annettu 2 päivänä helmikuuta 2017,

täytäntöönpanopäätöksen (EU) 2016/1138 muuttamisesta eräiden UN/CEFACT-standardien käyttöä kalastusalan tietojenvaihdossa koskevien määräaikojen osalta

(tiedoksiannettu numerolla C(2017) 457)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 111 ja 116 artiklan,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetun komission täytäntöönpanoasetuksen (EU) N:o 404/2011 (2) ja erityisesti sen 146 j artiklan,

sekä katsoo seuraavaa:

(1) Lippujäsenvaltion järjestelmien olisi pystyttävä lähettämään satelliittiseurantajärjestelmän tietoja ja vastaamaan satelliittiseurantajärjestelmän tietoja koskeviin pyyntöihin käyttäen YK:n kaupan ja sähköisen liiketoiminnan kehittämiskeskuksen (United Nations Centre for Trade Facilitation and Electronic Business, UN/CEFACT) standardia asetuksen (EU) N:o 404/2011 146 f artiklan mukaisesti.

(2) Asetuksen (EU) N:o 404/2011 146 d artiklassa säädetään, että kaikki viestit, satelliittiseurantajärjestelmän tiedot mukaan luettuina, olisi toimitettava käyttäen komission jäsenvaltioiden käyttöön asettamaa kalastustietojen vaihdon sähköistä verkostoa ”kuljetuskierros”.

(3) Komission täytäntöönpanopäätöksessä (EU) 2016/1138 (3) vahvistetaan UN/CEFACT-standardien käyttöä kalastusalan tietojenvaihdossa koskevat määräajat.

(4) Kuljetuskierros-verkoston käyttöön asettaminen viivästyi neljä kuukautta, ja jäsenvaltiot tarvitsevat riittävästi aikaa verkoston asentamiseen ja testaamiseen.

(5) Sen vuoksi on aiheellista lykätä eräitä täytäntöönpanopäätöksessä (EU) 2016/1138 kyseisten UN/CEFACT-standardien käyttöä varten vahvistettuja määräaikoja.

(6) Sen vuoksi täytäntöönpanopäätöstä (EU) 2016/1138 olisi muutettava,

ON HYVÄKSYNYT TÄMÄN PÄÄTÖKSEN:

1 artikla

Satelliittiseurantajärjestelmän tietojen vaihto

Korvataan täytäntöönpanopäätöksen (EU) 2016/1138 1 artikla seuraavasti:

”1 artikla 1. Muutetaan 1 päivästä helmikuuta 2017 täytäntöönpanoasetuksen (EU) N:o 404/2011 146 f artiklassa tarkoitettu satelliittiseurantajärjestelmän tietojen ilmoitusmuoto ja vastaavat täytäntöönpanoasiakirjat Euroopan komission kalastuksen verkkosivuston Master Data Register -sivulla julkaistun UN/CEFACT P 1000–7: Vessel Position domain (Aluksen sijainti) -määrittelyn mukaisesti. 2. Lippujäsenvaltion järjestelmien on pystyttävä 1 päivästä heinäkuuta 2018 alkaen vastaamaan täytäntöönpanoasetuksen (EU) N:o 404/2011 146 f artiklan 3 kohdassa tarkoitettuja satelliittiseurantajärjestelmän tietoja koskeviin pyyntöihin käyttäen tämän artiklan 1 kohdan mukaisesti muutettua muotoa.”

2 artikla

Osoitus

Tämä päätös on osoitettu kaikille jäsenvaltioille.

Tehty Brysselissä 2 päivänä helmikuuta 2017. Komission puolesta Karmenu VELLA Komission jäsen

(1) EUVL L 343, 22.12.2009, s. 1.

(2) EUVL L 112, 30.4.2011, s. 1.

(3) Komission täytäntöönpanopäätös (EU) 2016/1138, annettu 11 päivänä heinäkuuta 2016, kalastusalan tietojenvaihdossa käytettävien UN/CEFACT-standardiin perustuvien tiedon ilmoitusmuotojen muuttamisesta (EUVL L 188, 13.7.2016, s. 26).